CELEX: 62021TA0057
Language: sk
Date: 2022-04-06 00:00:00
Title: Vec T-57/21: Rozsudok Všeobecného súdu zo 6. apríla 2022 – Maďarsko/Komisia („EPZF a EPFRV – Výdavky vylúčené z financovania – Povinnosť zvýšiť počet kontrol na mieste – Článok 35 vykonávacieho nariadenia (EÚ) č. 809/2014 – Právna sila pracovných dokumentov Komisie – Spôsob výpočtu zvýšenia miery kontrol na mieste“)

27.6.2022   
            
            
               SK
            
            
               Úradný vestník Európskej únie
            
            
               C 244/27
            
         
      Rozsudok Všeobecného súdu zo 6. apríla 2022 – Maďarsko/Komisia
      (Vec T-57/21) (1)
      
      („EPZF a EPFRV - Výdavky vylúčené z financovania - Povinnosť zvýšiť počet kontrol na mieste - Článok 35 vykonávacieho nariadenia (EÚ) č. 809/2014 - Právna sila pracovných dokumentov Komisie - Spôsob výpočtu zvýšenia miery kontrol na mieste“)
      (2022/C 244/35)
      Jazyk konania: maďarčina
      
         Účastníci konania
      
      
         Žalobca: Maďarsko (v zastúpení: M. Fehér a G. Koós, splnomocnení zástupcovia)
      
         Žalovaná: Európska komisia (v zastúpení: J. Aquilina, A. Sauka a Z. Teleki, splnomocnení zástupcovia)
      
         Predmet veci
      
      Svojou žalobou podanou na základe článku 263 ZFEÚ sa žalobca domáha zrušenia vykonávacieho rozhodnutia Komisie (EÚ) 2020/1734 z 18. novembra 2020, ktorým sa z financovania Európskou úniou vylučujú určité výdavky vynaložené členskými štátmi v rámci Európskeho poľnohospodárskeho záručného fondu (EPZF) a v rámci Európskeho poľnohospodárskeho fondu pre rozvoj vidieka (EPFRV) (Ú. v. EÚ L 390, 2020, s. 10), výlučne v rozsahu, v ktorom Európska komisia vylúčila sumu 4 334 068,02 eura z výšky finančnej pomoci, ktorá mu bola priznaná Európskym poľnohospodárskym záručným fondom (EPZF) za hospodársky rok 2018, kvôli nevykonaniu dostatočného počtu kontrol na mieste
      
         Výrok rozsudku
      
      
                  1.
               
               
                  Vykonávacie rozhodnutie Komisie (EÚ) 2020/1734 z 18. novembra 2020, ktorým sa z financovania Európskou úniou vylučujú určité výdavky vynaložené členskými štátmi v rámci Európskeho poľnohospodárskeho záručného fondu (EPZF) a v rámci Európskeho poľnohospodárskeho fondu pre rozvoj vidieka (EPFRV) (Ú. v. EÚ L 390, 2020, s. 10) výlučne v rozsahu, v ktorom Európska komisia vylúčila sumu 4 334 068,02 eura z výšky finančnej pomoci, ktorá bola priznaná Maďarsku Európskym poľnohospodárskym záručným fondom (EPZF) za hospodársky rok 2018, kvôli nevykonaniu dostatočného počtu kontrol na mieste, sa zrušuje.
               
            
                  2.
               
               
                  Komisia je povinná nahradiť trovy konania.
               
            
         (1)  Ú. v. EÚ C 88, 15.3.2021.